साहित्यमा पनि यस्तै हुन्छ । संसारकै नियम हो, सबै कृति कालजयी हुँदैनन् । समयले लिएको परीक्षामा उत्तीर्ण भएपछि मात्र कुनै पनि कृति कालजयी हुन्छ । हाम्रो सन्दर्भमा यो वर्ष सार्वजनिक भएका केही चर्चित कृतिको आयु कति होला त्यो समयले बताउने नै छ तर जे–जस्ता संकेत देखिए त्यसले के भन्छ भने यो वर्ष साहित्यमा पाइला टेक्ने नयाँ पुस्ताका सर्जकहरू गहन अध्ययनपछि नै साहित्यमा आएका छन् र उनीहरूको कृतिमा सम्बन्धित विषयवस्तुमा पर्याप्त अनुसन्धान, अध्ययन गरिएको छनक पाउन सकिन्छ ।
